2004/128/EY: Komission päätös, tehty 23 päivänä tammikuuta 2004, yhteisön rahoitustuesta suu- ja sorkkatautirokotteiden valmistukseen tarkoitettujen antigeenien varastoinnille Ranskassa, Italiassa ja Yhdistyneessä kuningaskunnassa vuonna 2004 (ETA:n kannalta merkityksellinen teksti) (tiedoksiannettu numerolla K(2004) 102)



Virallinen lehti nro L 037 , 10/02/2004 s. 0024 - 0026



Komission päätös, tehty 23 päivänä tammikuuta 2004, yhteisön rahoitustuesta suu- ja sorkkatautirokotteiden valmistukseen tarkoitettujen antigeenien varastoinnille Ranskassa, Italiassa ja Yhdistyneessä kuningaskunnassa vuonna 2004 (tiedoksiannettu numerolla K(2004) 102) (Ainoastaan ranskan- ja italiankieliset tekstit ovat todistusvoimaiset) (ETA:n kannalta merkityksellinen teksti) (2004/128/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) ja erityisesti sen 14 artiklan, sekä katsoo seuraavaa: (1) Yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyssä neuvoston päätöksessä 91/666/ETY(2) säädetään, että antigeenipankkien perustaminen on osa yhteisön toimintaa, jolla luodaan yhteisön suu- ja sorkkatautirokotevarastoja. (2) Päätöksessä 91/666/ETY nimetään yhteisön varastojen antigeenipankeiksi Lyonissa Ranskassa sijaitseva Laboratoire de pathologie bovine du Centre national d'études vétérinaires et alimentaires, joka on nykyisin osa Agence Française de Sécurité Sanitaire des Alimentsia (AFSSA), ja Italiassa sijaitseva Istituto Zooprofilattico Sperimentale di Brescia. (3) Uuden antigeenipankin nimeämisestä ja antigeenien siirtämisestä ja säilyttämisestä suu- ja sorkkatautirokotevarastoa koskevan yhteisön toiminnan mukaisesti 21 päivänä joulukuussa 1999 annetussa komission päätöksessä 2000/111/EY(3) antigeenipankiksi nimetään lisäksi Pirbrightissa Yhdistyneessä kuningaskunnassa sijaitseva Merial S.A.S. (4) Yhteisön tuen myöntämisen edellytyksenä olisi oltava antigeenipankkien toimintaan sekä tietojen ja tositteiden toimittamiseen liittyvien tiettyjen vaatimusten noudattaminen. (5) Talousarvioon liittyvistä syistä yhteisön tukea olisi myönnettävä yhden vuoden ajaksi. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö myöntää Agence Française de Securité Sanitaire des Alimentsille rahoitustukea suu- ja sorkkatautirokotteiden valmistukseen tarkoitettujen antigeenien varastoimiseksi Lyonissa sijaitsevissa Agence Française de Securité Sanitaire des Alimentsin tiloissa. 2. Rahoitustuki on enintään 30000 euroa 1 päivän tammikuuta ja 31 päivän joulukuuta 2004 välisenä aikana. 2 artikla 1. Yhteisö myöntää Istituto Zooprofilattico Sperimentale di Brescialle rahoitustukea suu- ja sorkkatautirokotteiden valmistukseen tarkoitettujen antigeenien varastoimiseksi Istituto Zooprofilattico Sperimentale di Brescian tiloissa. 2. Rahoitustuki on enintään 30000 euroa 1 päivän tammikuuta ja 31 päivän joulukuuta 2004 välisenä aikana. 3 artikla 1. Yhteisö myöntää Merial S.A.S:lle, jonka päätoimipaikka on Lyonissa Ranskassa, rahoitustukea suu- ja sorkkatautirokotteiden valmistukseen tarkoitettujen antigeenien varastoimiseksi Lyonissa Ranskassa sijaitsevissa Merial S.A.S:n tiloissa ja Pirbrightissa Yhdistyneessä kuningaskunnassa sijaitsevissa Merial S.A.S:n tiloissa. 2. Rahoitustuki on enintään 81047 euroa 1 päivän tammikuuta ja 31 päivän joulukuuta 2004 välisenä aikana. 4 artikla 1. Edellä 1 artiklan 2 kohdassa, 2 artiklan 2 kohdassa ja 3 artiklan 2 kohdassa tarkoitettua yhteisön rahoitustukea myönnetään ainoastaan, jos päätöksen 91/666/ETY 4 artiklassa säädettyjä vaatimuksia noudatetaan ja jos 2 kohdassa tarkoitetut tiedot ja asiakirjat toimitetaan komissiolle viimeistään 28 päivänä helmikuuta 2005. 2. Edellä 1 kohdassa tarkoitetut tiedot ja asiakirjat ovat seuraavat: a) seuraavat tekniset tiedot: i) varastoidun antigeenin määrä ja tyyppi (varastokirjanpito); ii) käytetyt varastointilaitteet (tankkien tyyppi, numero ja kapasiteetti); iii) turvajärjestelmä (lämpötilan valvonta, varkaudenesto); iv) vakuutusjärjestelyt (tulipalo, onnettomuudet); b) rahoitustiedot (liitteessä olevan mallin mukaisen lomakkeen täyttäminen). 5 artikla Tämä päätös on osoitettu Agence Française de Securité Sanitaire des Alimentsille, 31, avenue Tony Garnier, BP 7033, F-69342 Lyon Cedex 07, Ranska, Istituto Zooprofilattico Sperimentale di Brescialle, Via Bianchi 9, I-25124 Brescia, Italia, ja Merial S.A.S:lle, 29, avenue Tony Garnier, BP 7123, F-69002 Lyon Cedex 07, Ranska. Tehty Brysselissä 23 päivänä tammikuuta 2004. Komission puolesta David Byrne Komission jäsen (1) EYVL L 224, 18.8.1990, s. 19. Päätös sellaisena kuin se on viimeksi muutettuna neuvoston asetuksella (EY) N:o 806/2003 (EUVL L 122, 16.5.2003, s. 1). (2) EYVL L 368, 31.12.1991, s. 21. (3) EYVL L 33, 8.2.2000, s. 19. LIITE Suu- ja sorkkatautirokotteiden valmistukseen tarkoitettujen antigeenien varastointia koskevat rahoitustiedot >PIC FILE= "L_2004037FI.002602.TIF">